OpenLLM-France/wikimedia huggingface dataset:
# Imparfinis hollandi

Imparfinis hollandi és una espècie de peix d'aigua dolça de la família dels heptaptèrids i de l'ordre dels siluriformes.
Poden assolir fins a 23 cm de llargària total. Es troba a la conca del riu Iguaçú a Sud-amèrica.

## Referències

* 1 2 Torres, Armi G. «Imparfinis hollandi Haseman, 1911» (en anglès). [Consulta: 16 setembre 2020].

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Jaciment prehistòric Torrent de Puigcúgol

Torrent de Puigcúgol es tracta d'un antic taller de sílex, del qual es poden datar dos moments sense saber si hi ha continuïtat entre ells a causa de l'absència de materials que així ho confirmin. Els seus moments cronològics daten del Epipaleolític (9.000 - 5.000 aC) i el neolític (5.500 – 2.200 aC). Les restes que s'han trobat no provenen de les excavacions sinó que van ser trobades durant prospeccions dutes a terme per Josep Gallart i Romeu a finals dels anys 80.
S'hi van localitzar 5 fragments de destrals polimentades, 3 gratadors (que provenen de la cronologia epipaleolítca), dues petxines i un possible polidor del moment neolític i dos nuclis, un d'ells completament esgotat.

## Referències

* ↑ Torrent de Puigcúgol, Inventari del Patrimoni Arqueològic i Paleontològic de Catalunya
# Jabaloyas

Jabaloyas és un municipi d'Aragó, situat a la província de Terol i enquadrat a la comarca de la Serra d'Albarrasí.
# Jahn

«Jahn» té aquests significats:
* Friedrich Ludwig Jahn (Lanz, Brandenburg, 1778 − Freyburg, 1852), pedagog alemany
* Peter Jahn (Hèlsinki, 1964), pilot de trial finlandès.
* Efecte Jahn-Teller, fenòment postulat per H. Jahn i Edward Teller sobre la distorsió geomètrica de molècules no lineals en certes circumstàncies.
# Jahnavi

Jahnavi és un riu de l'Índia, a l'estat de Uttarakhand. És afluent del riu Bhagirathi i neix a 30° 55′ N, 79° 14′ E﻿ / ﻿30.917°N,79.233°E﻿ / 30.917; 79.233 corrent primer cap al nord i després cap a l'oest, unint-se al Bhagirathi prop del temple del mateix nom, després d'un curs de 48 km.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Javier Pascual Llorente

Javier Pascual Llorente (Alfaro, 30 de març de 1971) és un ciclista espanyol, professional des del 1995 i fins al 2005. Del seu palmarès destaquen el primer lloc a la Volta a Andalusia i a la Volta a Múrcia.
El 2006 es va veure implicat en l'Operació Port, sent identificat per la Guàrdia Civil com a client de la xarxa de dopatge liderada per Eufemiano Fuentes amb el nom en clau Llorente. Pascual Llorente no fou sancionat per la Justícia espanyola en no ser el dopatge un delicte a Espanya en aquell moment, i tampoc va rebre cap sanció en negar-se el jutge instructor del cas a facilitar als organismes esportius internacionals (AMA, UCI) les proves que demostrarien la seva implicació com a client de la xarxa de dopatge.

## Palmarès

* 1994
** 1r a la Volta a Toledo
* 2000
** Vencedor d'una etapa de la Volta a la Comunitat Valenciana
* 2001
** Vencedor de 2 etapes de la Volta a Castella i Lleó
* 2003
** 1r a la Volta a Andalusia i vencedor d'una etapa
** 1r a la Volta a Múrcia i vencedor de 2 etapes

### Resultats a la Volta a Espanya

* 1996. 69è de la classificació general.
* 1998. 38è de la classificació general.

### Resultats al Tour de França

* 1999. Abandona (3a etapa)
* 2000. 31è de la classificació general
* 2001. 58è de la classificació general
* 2003. 27è de la classificació general

## Referències

* ↑ «Informe de la Guardia Civil (Capítulo III)». Cadena SER, 12-07-2006. Arxivat de l'original el 2009-07-23. [Consulta: 12 març].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Iraqita-(La)

La iraqita-(La) és un mineral de la classe dels silicats, que pertany al grup de la steacyita. Rep el seu nom de l'Iraq, a on es troba la seva localitat tipus, i del lantani, l'element de terres rares dominant en la composició.

## Característiques

La iraqita-(La) és un silicat de fórmula química KCa₂(La,Ce,Th)Si₈O$_{20}$. Cristal·litza en el sistema tetragonal. La seva duresa a l'escala de Mohs és 4,5.
Segons la classificació de Nickel-Strunz, la iraqita-(La) pertany a «09.CH - Ciclosilicats amb dobles enllaços de 4[Si₄O₁₂]$^{8-}$» juntament amb els següents minerals: hialotequita, kapitsaïta-(Y), steacyita, turkestanita i arapovita.

## Formació i jaciments

Va ser descoberta al mont Shakhi-Rash, situat a la localitat d'Hero, a la Governació de Sulaymaniyya, dins el Kurdistan Iraquià (Iraq). Es tracta de l'únic indret en tot el planeta on ha estat descrita aquesta espècie mineral.

## Referències

* ↑ «Iraqite-(La)» (en anglès). Mindat. [Consulta: 30 novembre 2017].
# Jenfeld

Jenfeld (igual en baix alemany) és un barri del bezirk de Wandsbek a la ciutat estat d'Hamburg a Alemanya.
A la fi del 2017 tenia 26238 habitants sobre una superfície de 5,0 km². És regat pels Jenfelder Bach, Barsbek i Schleemer Bach. No té cap estació pròpia del metro, l'estació més propera a la S1 és a Tondorf. És un barri popular, una mica perifèric.

## Història

Per la construcció de l'autopista E26 i les casernes als anys 1930, s'han trobat moltes tombes que indiquen un assentament almenys des de 15000 aC. El primer esment Gelenvelde data del 1304, i significa «camp grog» probablement pel color grog del terra sorrós.
Entre 1344 i 1359, els comtes de Schauenburg van vendre les masies de Jenfeld al Monestir de Reinbek. Feia part de Holstein, un feu del regne de Dinamarca. El 1864, després de la Guerra dels Ducats Slesvig-Holstein va ser anexionat per Prússia i va ser incorporats al districte de Stormarn. Fins a l'inici del segle XX no va canviar gairebé res, quedava un poble rural amb 424 habitants. Des del 1910 a poc a poc es va urbanitzar. El 1927 va fusionar amb l'aleshores ciutat de Wandsbek, que ella mateixa el 1937 per la Llei de l'àrea metropolitana d'Hamburg del govern nazi, va fusionar amb Hamburg.

## Llocs d'interès

* La Universitat de la Bundeswehr
* L'aiguamoll del Jenfelder Moor
* Centre comercial en estil brutalista
* Monument als caiguts de les dues guerres mundials
* El llac Jenfelder Moor
* El riu Barsbek

## Persones

* Jasmin Wagner, Blümchen, cantant
* Uwe Beginsky, futbolista

## Referències

* ↑ Thies, Heinrich. «Hochdeutsch-plattdeutsche Liste von Stadtteilen in Hamburg» (en alemany, baix alemany). Fehrs-Gilde, 06-06-2008.
* ↑ «Regionaldaten für Jenfeld» (en alemany). Statistisches Amt für Hamburg und Schleswig-Holstein, 31-12-2015. [Consulta: octubre 2016]. (Servei d'estadística d'Hamburg i de Slesvig-Holstein)
* ↑ Tilgner, 2002, p. 564.
* ↑ Beckershaus, Horst. «Jenfeld». A: Die Namen der Hamburger Stadtteile (Els noms dels barris d'Hamburg) (en alemany). Hamburg: Editorial Ernst Kabel, 1998, p. 65. ISBN 3-8225-0471-8.
* ↑ Tilgner, 2002, p. 564-565.
             A Wikimedia Commons hi ha contingut multimèdia relatiu a: Jenfeld

## Bibliografia

* Tilgner, Daniel. «Jenfeld». A: Hamburg von Altona bis Zollenspieker: Das Haspa-Handbuch für alle Stadtteile der Hansestadt (en alemany). Hamburg: Hoffmann & Campe, 2002, p. 564-573. ISBN 3-455-11333-8. (Hamburg de l'A d'Altona cap al Z de Zollenspiecker: el manual de l'Haspa de tots els barris de la ciutat hanseàtica)
# Iziàixor

Iziàixor (en rus: Изъяшор) és un poble (un possiólok) de la República de Komi, a Rússia, segons el cens del 2010 tenia 80 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Izlegosxe

Izlegosxe (en rus: Излегоще) és un poble de l'óblast de Lípetsk, a Rússia, que el 2011 tenia 437 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Joan de Flandes

* No s'ha de confondre amb el pintor Juan de Flandes.
Joan de Dampierre o Joan de Flandes (en neerlandès Jan van Vlaanderen, en francès Jean de Flandres) (nascut envers 1250 - castell d'Anhive prop de Namur, 14 d'octubre de 1291) ja fou prebost de Sant Donacià a Bruges a l'edat de 10/11 anys, bisbe de Metz de 1280 al 1282 i príncep-bisbe del principat de Lieja del 31 d'octubre de 1282 fins a la seva mort.
Joan era el fill de Guiu de Dampierre, comte de Flandes en primeres núpcies amb Matilde de Bethune.
Estudià dret canònic a la universitat de París i començà la seva carrera eclesiàstica com a prebost del capítols de Sant Pere de Lilla i de Sant Donat de Bruges. El papa Nicolau III va nomenar-lo bisbe de Metz el 2 de gener de 1280. Tot i que aquest càrrec no l'interessa gaire les rendes li van permetre d'adquirir terres a Flandes.
El 31 d'octubre de 1282 el papa Martí IV va anomenar-lo príncep-bisbe del principat de Lieja quan el capítol no va poder acordar-se entre els candidats Bouchard d'Avesnes i Guillem d'Alvèrnia. El 1285 Joan va tenir problemes amb el tercer estat de Lieja quan van voler introduir la fermeté, un impost sobre el consum que no va agradar gaire ni al poble ni al clergat. Va haver de retreure's amb la seva clerecia a Huy durant vint-i-dos mesos. Joan I de Brabant va haver de mitjançar fins que al 7 d'agost de 1287 va concloure's el tractat anomenat la pau dels clergues.
Va tornar a Lieja i aliar-se amb Joan I de Brabant contra Renaud I de Gueldre, el que va contribuir a la victòria de ducat de Brabant a la batalla de Woeringen i la fi de la guerra de successió del ducat de Limburg. El 1288, va ser segrestat durant una caça i quedar captiu durant cinc mesos. Incapaç d'administrar el seu feu, va haver de confiar-ne la gestió a son pare Guiu. Va morir el 14 d'octubre 1291 al castell d'Enhaive prop de Namur i lo van sebollir a Flines prop de Douai. Després de la seva mort, va caldre quatre anys abans que el capítol va acordar-se per a proposar al papa Bonifaci VIII un successor, Hug III de Chalon.

## Referències

* ↑ No s'ha de confondre'l amb el seu mig germà Joan, comte de Namur, conegut com a Joan de Namur
* ↑ Genealogia de la casa de Dampierre
* ↑ Nouvelle biographie générale depuis les temps les plus reculés jusqu'a nos jours p554 Jean Chrétien Hoefer 1855
* ↑ Jean Janssen, Sous la crosse…!, évolution socio-politique, économique et culturelle du pays de Liège, des origines à 1789, Bruxelles, L'élite, 2000, pàgina 48
* ↑ L'art de vérifier les dates des faits historiques, des chartes, des faits historiques… Paris, Valade, 1819, pàgina 206
* ↑ Claude Mélard, Jean de Flandres Arxivat 2013-11-05 a Wayback Machine. a: Chronologie de la principauté de Liége, consulta el 5 de desembre de 2008
# Iàsnoie

«Iàsnoie» té aquests significats:
* Iàsnoie (Primórie), localitat del krai de Primórie, a Rússia
* Iàsnoie (Sakhalín), localitat de l'óblast de Sakhalín, a Rússia
* Iàsne (Crimea), localitat de la República Autònoma de Crimea a Ucraïna
# Jaume Domingo i Planas

Jaume Domingo i Planas (el Vendrell, 1962) és un polític català, diputat al Parlament de Catalunya en la IX legislatura.

## Biografia

Des de les eleccions municipals espanyoles de 1991 i fins a 2015 ha estat regidor de medi ambient, serveis públics, esport, policia i governació, règim intern i convivència i civisme de l'ajuntament del Vendrell per CiU.
El febrer de 2011 va substituir en el seu escó Carles Sala i Roca, elegit diputat a les eleccions al Parlament de Catalunya de 2010. Ha estat vicepresident de la Comissió de Cultura i Llengua i membre de la Comissió d'Igualtat de les persones. En març de 2013 fou nomenat Director general de l'Entitat Autònoma del Diari Oficial i de Publicacions de la Generalitat de Catalunya. També és president de la Unió de Consells Esportius de Catalunya i del Consell Esportiu del Baix Penedès.

## Referències

* ↑ PxC denuncia ara a Jaume Domingo per la web somvendrell.cat, naciodigital.cat, 3 de març de 2015
* ↑ «Fitxa del Parlament de Catalunya». Arxivat de l'original el 2015-09-24. [Consulta: 17 agost 2015].
* ↑ El Govern nomena Jaume Domingo director general de l'Entitat Autònoma del Diari Oficial i de Publicacions de la Generalitat, ccma.cat
* ↑ «Web de Jaume Domingo». Arxivat de l'original el 2015-12-09. [Consulta: 17 agost 2015].
* ↑ Web del Consell Esportiu del Baix Penedès
# Jaume Destorrent i Casa-saja

Jaume Destorrent i Casa-saja (Barcelona, c. 1430 - 1499) va ser ciutadà de Barcelona i polític, conseller en cap el 1478, 1484 i 1490.

## Biografia

Va ser doctor en dret per la Universitat de Lleida. El 1462, després de l'execució del seu germà Pere, va haver de fugir a Barcelona.
Mitjançant el seu matrimoni amb Violant Bertran i Malla, hereva de la baronia de Gelida, va ser senyor de Gelida des de 1485.
Participà en les Corts de Barcelona de 1480-1481, i el 1482 fou advocat de la Generalitat de Catalunya. Quan el 1484 tornà a ser conseller en cap de Barcelona, va enfrontar-se contra els camperols. Advocat municipal entre 1485 i 1490, era el cap del partit favorable a la intervenció del rei Ferran II en el municipi i que governava Barcelona durant el període de reformes i canvis polítics i econòmics.
Des de la seva posició d'advocat del General durant la crisi política de finals del segle xv, va participar en la confecció de l'informe acusador que convenç a Ferran II de suspendre el sistema d'eleccions a diputats. De resultes d'aquests canvis, va ser novament conseller en cap per nominació reial (1490-1491) i, posteriorment, regent de la cancelleria. Redactà el privilegi de 1493, pel qual governaria la ciutat fins a l'establiment el 1499 de la insaculació (elecció per sorteig a partir de llistes pactades), en col·laboració amb Jeroni Albanell i Dalmau.
A la seva mort deixà una fortuna considerable.

## Referències

* 1 2 3 4 5 6 7 «Jaume Destorrent i Casa-saja». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Grau i Fernández, Ramon. «Jaume Destorrent i la política de Barcelona. L'aflorament d'un personatge en la historiografia, 1879-1931», 2013.
# Jordi d'Antioquia

Jordi d'Antioquia va ser l'autor d'una vida de Joan Crisòstom. Foci esmenta l'obra però diu que no pot dir gairebé res de cert sobre el seu autor.
És considerat bisbe d'Antioquia i es pensa que va viure cap al començament del segle vii, que coincideix amb l'episcopat de Jordi, patriarca d'Antioquia, del 616 al 630; cap altre patriarca porta el nom de Jordi abans de Foci, per la qual cosa caldria suposar que aquest va ser l'escriptor. L'obra ocupa unes cent pàgines tipus foli, i és en gran part un relat fabulós i poc útil. L'autor, al prefaci de l'obra diu que va extreure detalls de la vida de Crisòstom de les obres de Pal·ladi d'Helenòpolis i de Sòcrates Escolàstic.

## Referències

* ↑ Smith, William (ed.). «Georgius». A Dictionary of Greek and Roman biography and mythology. [Consulta: 18 juny 2023].

## Bibliografia

* http://www.catholic.org/saints/saint.php?saint_id=3540
* http://www.catholic-forum.com/saints/saintg3b.htm Arxivat 2012-02-07 a Wayback Machine.
# Jorge Ricardo

Jorge Ricardo (Rio de Janeiro, 30 de setembre de 1961) és un genet brasiler. Al juny del 2006 marxa a l'Argentina amb l'objectiu de batre el rècord del món de victòries. És líder a les estadístiques dels tres principals hipòdroms de l'Argentina (hipòdrom San Isidro, hipòdrom Palermo, hipòdrom La Plata), va batre el rècord mundial i té més d'11.973 victòries.

## Referències

* ↑ Ricardo riding in the history (anglès)
* ↑ Brazilian passes Baze and take record, for now (anglès)
* ↑ 2007:Ricardo at jockeysroom Arxivat 2007-05-21 a Wayback Machine.(anglès)
# Josep Maria Marquès

Josep Maria Marquès és el nom dels següents personatges:
* Josep Maria Marqués García (Tortosa, 1862 - Barcelona, 1938), pintor català
* Josep Maria Marquès i Planagumà (Cruïlles, 1939 - Girona, 2007), eclesiàstic i historiador català
* Josep Maria Marquès i Puig (Barcelona, 1890 - Barcelona, 1950), pintor català
* Josep Maria Marquès i Sabater (Barcelona, 1877 – 1956), pedagog i historiador català
# Hillcrest Park

Hillcrest Park és un parc situat a Riley Park–Little Mountain, un barri de la ciutat de Vancouver (Colúmbia Britànica, Canadà).
El parc fou inaugurat l'any 1888 i actualment acull en la seva superíficie el Nat Bailey Stadium, seu de l'equip de beisbol Vancouver Canadians; el Millennium Sports Centre, seu del Phoenix Gymnastics Club i del Pacific Indoor Bowls Club; així com les instal·lacions del Vancouver Racquets Club i del Vancouver Curling Club. Per la celebració dels Jocs Olímpics d'Hivern de 2010, realitzats a Vancouver, es remodelà la superífices del parc, creant-se el Centre Olímpic/Paralímpic de Vancouver, seu de la competició de cúrling durant la celebració dels Jocs.

## Vegeu també

* Cúrling als Jocs Olímpics d'hivern de 2010

## Enllaços externs

* (anglès) Informació del Hillcrest Park
# Walldorf

Walldorf és una ciutat d'Alemanya a 10 km al sud de Heidelberg, districte de Rhein-Neckar, a l'estat federal de Baden-Württemberg. Té una àrea de 19,91 km² i una població de 14.685 habitants. S'hi barregen els seus antics carrers amb un sector que és seu de nombroses empreses d'alta tecnologia. Aquest és el cas de l'empresa de programari SAP. Walldorf va ser amfitrió de la Copa del Món de Futbol de 2006, ja que va brindar allotjament a la Selecció nacional de Costa Rica del 9 al 21 de juny.

## Enllaços externs

* Web oficial
Altlußheim | Angelbachtal | Bammental | Brühl (Baden) | Dielheim | Dossenheim | Eberbach (Baden) | Edingen-Neckarhausen | Epfenbach | Eppelheim | Eschelbronn | Gaiberg | Heddesbach | Heddesheim | Heiligkreuzsteinach | Helmstadt-Bargen | Hemsbach | Hirschberg (Rhein-Neckar) | Hockenheim | Ilvesheim | Ketsch | Ladenburg | Laudenbach (Rhein-Neckar) | Leimen (Baden) | Lobbach | Malsch | Mauer | Meckesheim | Mühlhausen (Kraichgau) | Neckarbischofsheim | Neckargemünd | Neidenstein | Neulußheim | Nußloch | Oftersheim | Plankstadt | Rauenberg | Reichartshausen | Reilingen | Sandhausen | St. Leon-Rot | Schönau | Schönbrunn (Baden) | Schriesheim | Schwetzingen | Sinsheim | Spechbach | Waibstadt | Walldorf | Weinheim | Wiesenbach (Rhein-Neckar) | Wiesloch | Wilhelmsfeld | Zuzenhausen
# West Canton

West Canton és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 1.156 habitants.

## Demografia

Segons el cens del 2000, West Canton tenia 1.156 habitants, 488 habitatges i 339 famílies. La densitat de població era de 323,4 habitants per km².
Dels 488 habitatges en un 28,1% hi vivien nens de menys de 18 anys, en un 58,2% hi vivien parelles casades, en un 9,6% dones solteres, i en un 30,5% no eren unitats familiars. En el 26,8% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,1% tenia menys de 18 anys, un 5,2% entre 18 i 24, un 29,2% entre 25 i 44, un 26,1% de 45 a 60 i un 18,4% 65 anys o més.
L'edat mediana era de 41 anys. Per cada 100 dones de 18 o més anys hi havia 85 homes.
La renda mediana per habitatge era de 30.694 $ i la renda mediana per família de 34.922 $. Els homes tenien una renda mediana de 40.347 $ mentre que les dones 22.056 $. La renda per capita de la població era de 15.587 $. Entorn del 8,1% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Canton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- West Canton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Willem Thijssen

Willem Thijssen (Països Baixos, 1947) és un Holandès productor de cinema i director.

## Biografia

Va debutar com a productor l'any 1973 amb el llargmetratge neerlandès-belga Camera sutra (of de bleekgezichten). Les primeres pel·lícules de la seva productora CinéTé Filmproducties van aparèixer a principis dels anys vuitanta. A més de llargmetratges, CinéTé també produeix documentals i curtmetratges d'animació. Pel curtmetratge d'animació Een Griekse tragedie, que Thijssen va produir juntament amb Linda Van Tulden i que va ser dirigit per Nicole Van Goethem, Thijssen i Van Tulden van rebre un Oscar al millor curtmetratge d'animació. Thijssen també és actiu com a director de cinema i ha realitzat diversos documentals i pel·lícules per a televisió des del seu debut com a director The Future of ’36 (1983).

## Filmografia
### Com a productor

* 1973: Camera sutra (of de bleekgezichten)
* 1978: Gejaagd door de winst
* 1979: Murw
* 1979: Soleil des hyènes
* 1980: De meester en de Reus
* 1981: Sempre più difficile
* 1982: De plaats van de vreemdeling
* 1983: The Future of '36
* 1983: De laatste dagen van brood en wijn
* 1984: Jean-Gina B.
* 1984: De droomproducenten
* 1985: Een Griekse tragedie
* 1985: A Strange Love Affair
* 1986: Vol van gratie
* 1986: Paniekzaaiers
* 1986: Congo Express
* 1986: Exit-exil
* 1988: Jan Cox, a Painter's Odyssey
* 1990: Dilemma
* 1991: Elias of het gevecht met de nachtegalen
* 1992: Boys
* 1992: De domeinen Ditvoorst
* 1993: Op de fiets naar Hollywood
* 1994: Jaar 1: Alan Reeve na dertig jaar opsluiting
* 1995: Hoogste tijd
* 1995: Tabee toean
* 1996: Elixir d'Anvers
* 1997: What's in an Egg
* 1997: Mal, a Portrait of Mal Waldron
* 1997: Exit
* 1997: Gastons Krieg (Gaston’s War)
* 1999: Run of the Mill
* 1999: Missing Link
* 2000: 3 Misses
* 2000: Innocence – Erste Liebe, zweite Chance (Innocence)
* 2001: Father and Daughter
* 2001: De ontdekking van Almere
* 2004: Jaguar
* 2006: Met Nicole van Goethem
* 2006: The Aroma of Tea
* 2006: Practical Pistol Shooting (TV)
* 2010: Get Real!
* 2011: De engel van Doel
* 2011: The Monster of Nix

### Com a director

* 1983: The Future of '36
* 1984: De droomproducenten
* 1993: Op de fiets naar Hollywood
* 2000: Badry's Alibi (TV)
* 2001: De ontdekking van Almere
* 2004: Jaguar
* 2006: Met Nicole van Goethem
* 2006: Practical Pistol Shooting (TV)

## Premis

* 1987: Oscar al millor curtmetratge d'animació, per Een Griekse tragedie
* 2001: BAFTA, millor curtmetratge d'animació, per Father and Daughter

## Referències

* ↑ Willem Thijsen a flandersimage.com
* ↑ About CinéTé filmproductie, a CinéTé
* ↑ ACADEMY AWARDS ACCEPTANCE SPEECH DATABASE

## Enllaços externs

* Biografia de Willem Thijssen